**Joni Juhani Tuulola** (s. 1. tammikuuta 1996 Hämeenlinna) on suomalainen jääkiekkopuolustaja, joka pelaa SM-liigajoukkue Tapparassa.

Ura
---

### Seuraura

Tuulola on Hämeenlinnan Pallokerhon kasvatti. Hän oli kaudella 2010–2011 joukkueen C-nuorten tehokkain puolustaja runkosarjassa tehoilla 4+9=13 sekä kaudella 2011–2012 C-nuorten SM-karsinnoissa tehoilla 4+6=10. Kaudella 2012–2013 Tuulola sijoittui tehoilla 10+21=31 B-nuorten SM-sarjan puolustajien pistepörssissä neljänneksi.

Kaudella 2013–2014 Tuulola oli HPK:n A-nuorten tehokkain puolustaja tehoilla 8+16=24, joilla hän jakoi koko A-nuorten SM-liigan puolustajien pistepörssin kymmenennen sijan kolmen muun pelaajan kanssa. Tuulola voitti myös joukkueen sisäisen tehotilaston lukemalla +15. Hän debytoi samalla kaudella myös HPK:n SM-liigajoukkueessa; Tuulola pelasi ensimmäisen SM-liigaottelunsa 11. maaliskuuta 2014 runkosarjan toiseksi viimeisellä kierroksella vieraissa Rauman Lukkoa vastaan. Hänet merkittiin ykköspuolustajapariin isänsä Markon kanssa ja heistä tuli liigahistorian kaikkien aikojen kolmas isä ja poika -pari samaan aikaan SM-liigassa. Joni onnistui tekemään ottelussa myös liigauransa avausmaalin. Hän pelasi kauden aikana SM-liigassa sekä kaksi runkosarja- että playoff-ottelua.

Kesäkuussa 2014 Tuulola teki kolmivuotisen jatkosopimuksen HPK:n kanssa. Varsinaisella tulokaskaudellaan 2014–2015 hän teki SM-liigassa 32 runkosarjaottelussa tehot 5+5=10. Tuulolan kauteen mahtui myös marraskuussa 2014 tullut loukkaantuminen, joka piti hänet sivussa loppuvuoden.

Chicago Blackhawks varasi Tuulolan kuudennella kierroksella 181. pelaajana NHL:n varaustilaisuudessa 2015. Ensimmäisellä ehjällä SM-liigakaudellaan 2015–2016 hän teki 53 runkosarjaottelussa tehot 2+12=14. Tuulola vahvisti kevätkaudella myös HPK:n A-nuoria. Kaudeksi 2017–2018 hän siirtyi kaksivuotisella sopimuksella Vaasan Sportiin. Tuulola teki läpimurtonsa SM-liigassa. Hän oli Sportin paras syöttäjä ja tehokkain puolustaja tehoilla 7+23=30, joilla Tuulola sijoittui liigan puolustajien pistepörssissä kymmenenneksi.

Maaliskuussa 2018 Tuulola teki kaksivuotisen tulokassopimuksen Chicago Blackhawksin kanssa. Hän siirtyi samalla loppukevääksi amatööritry-out -sopimuksella AHL-joukkue Rockford IceHogsin vahvuuteen. Tuulola pelasi siellä kaksi runkosarja- ja neljä playoff-ottelua ilman tehopisteitä. Kauden 2018–2019 hän pelasi kokonaan IceHogsin vahvuudessa. Tuulolan varsinainen tulokaskausi AHL:ssä toi 52 runkosarjaottelussa tehot 4+10=14. Myös kauden 2019–2020 hän pelasi kokonaan farmissa.

Syyskuussa 2020 Tuulola teki vuoden mittaisen sopimuksen SM-liigajoukkue KooKoon kanssa. Hänen sopimuksensa sisälsi NHL-option joulukuun loppuun saakka. Tuulolan optiota ei lopulta käytetty. Hän oli kaudella 2020–2021 kuudella osumallaan KooKoon eniten maaleja tehnyt puolustaja Oskari Mannisen kanssa. Kaudeksi 2021–2022 Tuulola siirtyi jatkamaan SM-liigauraansa kaksivuotisella sopimuksella Tapparan riveihin. Hänen teholukemansa +23 oli koko liigan puolustajista paras Lukon Samuli Piipposen ohella. Tuulola voitti kauden päätteeksi Suomenmestaruuden. Myös Mestarien liigassa hänellä oli puolustajista paras teholukema (+10) yhdessä HC Sparta Prahan Michal Moravčíkin kanssa ja he sijoittui koko sarjan tehotilastossa toiseksi edellään vain EHC Münchenin Ben Street. Tuulola eteni Tapparan kanssa myös CHL:n finaaliin, mutta mestaruuden vei lopulta kuitenkin ruotsalainen Rögle BK lukemin 2–1. Kaudella 2022–2023 hän voitti sekä Suomenmestaruuden että CHL:n mestaruuden. Huhtikuussa 2023 Tuulola teki Tapparan kanssa vuoden mittaisen jatkosopimuksen.

Helmikuussa 2024 Tuulola teki Tapparan kanssa vuoden mittaisen jatkosopimuksen.

### Maajoukkueura

Tuulola pelasi alle 20-vuotiaiden MM-kilpailuissa vuonna 2016, jolloin hän voitti maailmanmestaruuden. Tuulola pelasi myös alle 18-vuotiaiden MM-kilpailuissa vuonna 2014. Hän oli voittamassa myös alle 16-vuotiaiden maajoukkueen mukana nuorten olympiakultaa Innsbruckissa 2012. Tuulola pelasi myös World U-17 Hockey Challengessa vuonna 2013.

Tuulola valittiin Pohjola-leirin tähdistökentälliseen vuonna 2011.

Muuta
-----

Tuulolan isä Marko pelasi urallaan puolustajana pudotuspelit mukaan lukien yli tuhat SM-liigaottelua. Hän pelasi urallaan myös Ruotsissa ja Sveitsissä sekä kuului Suomen joukkueeseen vuoden 2002 MM-kilpailuissa. Joni Tuulolan pikkuveli Eetu pelaa hyökkääjänä Hämeenlinnan Pallokerhon SM-liigajoukkueessa. Veljesten pikkuserkku on olympiavoittaja (Peking 2022) ja maailmanmestari (2022) Juuso Hietanen, joka pelaa puolustajana HPK:n SM-liigajoukkueessa.

Jonilla oli HPK:ssa käytössään isänsä Markon käyttämä pelinumero 36, jonka seura jäädytti 19. syyskuuta 2015 Kalevan Palloa vastaan pelatun ottelun yhteydessä. Joni ja pikkuveli Eetu nostivat pelinumeron yhdessä Ritari-areenan kattoon. Ottelu oli myös Eetun ensimmäinen SM-liigassa ja veljekset pelasivat HPK:n avauskentällisessä.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2012–2013 | HPK | A-SM | 6 | 1 | 0 | 1 | 4 | – | – | – | – | – |
| 2013–2014 | HPK | A-SM | 47 | 8 | 16 | 24 | 34 | 3 | 0 | 0 | 0 | 0 |  |  |  |  |  |  | U18 | 5 | 0 | 0 | 0 | 4 |
|  | HPK | SM-liiga | 2 | 1 | 0 | 1 | 0 | 2 | 0 | 0 | 0 | 0 |
| 2014–2015 | HPK | A-SM | 6 | 0 | 4 | 4 | 2 | – | – | – | – | – |
|  | HPK | SM-liiga | 32 | 5 | 5 | 10 | 8 | – | – | – | – | – |
| 2015–2016 | HPK | A-SM | 4 | 0 | 4 | 4 | 2 | 8 | 0 | 2 | 2 | 10 |  |  |  |  |  |  | JMM | 7 | 0 | 1 | 1 | 4 |
|  | HPK | SM-liiga | 53 | 2 | 12 | 14 | 18 | – | – | – | – | – |
| 2016–2017 | HPK | SM-liiga | 54 | 2 | 6 | 8 | 12 | 7 | 0 | 1 | 1 | 12 |
| 2017–2018 | Sport | SM-liiga | 58 | 7 | 23 | 30 | 59 | – | – | – | – | – |
|  | Rockford IceHogs | AHL | 2 | 0 | 0 | 0 | 0 | 4 | 0 | 0 | 0 | 2 |
| 2018–2019 | Rockford IceHogs | AHL | 52 | 4 | 10 | 14 | 17 | – | – | – | – | – |
| 2019–2020 | Rockford IceHogs | AHL | 56 | 2 | 6 | 8 | 22 | – | – | – | – | – |
| 2020–2021 | KooKoo | SM-liiga | 48 | 6 | 12 | 18 | 34 | 2 | 0 | 0 | 0 | 0 |
| 2021–2022 | Tappara | SM-liiga | 53 | 2 | 19 | 21 | 8 | 12 | 3 | 0 | 3 | 6 | Kanada-malja |
| 2022–2023 | Tappara | SM-liiga | 47 | 2 | 7 | 9 | 37 | 14 | 1 | 2 | 3 | 4 | Kanada-malja |
| 8 kautta | yhteensä | SM-liiga | 347 | 27 | 84 | 111 | 176 | 37 | 4 | 3 | 7 | 22 |
| 3 kautta | yhteensä | AHL | 110 | 6 | 16 | 22 | 39 | 4 | 0 | 0 | 0 | 2 |

Lähteet
-------

* Joni Tuulola The Internet Hockey Databasessa (englanniksi)
* Joni Tuulola Eurohockey-sivustolla (englanniksi)
* Joni Tuulola *Elite Prospects*. Everysport Media Group AB.  (englanniksi)

### Viitteet

1. ↑  6 Joni Tuulola *Leijonat.fi*. Suomen Jääkiekkoliitto – Finlands Ishockeyförbund ry.  Arkistoitu 9.1.2016. Viitattu 23.2.2016.
2. 1 2  Tilastot - Joni Tuulola *liiga.fi*. Jääkiekon SM-liiga Oy. Viitattu 10.5.2021.
3. ↑  Urheilukoulun saapumiserään III/15 hyväksytyt urheilijat  12.3.2015. Puolustusvoimat.  Arkistoitu 3.2.2016. Viitattu 7.1.2016.
4. 1 2 3 4 5 6 7 8  Joni Tuulola *Elite Prospects*. Everysport Media Group AB.  (englanniksi)
5. ↑  Elite Prospects - HPK U16 *eliteprospects.com*. Everysport Media Group AB. Viitattu 29.9.2019. (englanniksi)
6. ↑  Elite Prospects - HPK U16 *eliteprospects.com*. Everysport Media Group AB. Viitattu 29.9.2019. (englanniksi)
7. ↑  Elite Prospects - U18 SM-sarja Stats 2012-2013 *eliteprospects.com*. Everysport Media Group AB. Viitattu 29.9.2019. (englanniksi)
8. ↑  Elite Prospects - U20 SM-liiga Stats 2013-2014 *eliteprospects.com*. Everysport Media Group AB. Viitattu 29.9.2019. (englanniksi)
9. ↑  Elite Prospects - HPK U20 *eliteprospects.com*. Everysport Media Group AB. Viitattu 29.9.2019. (englanniksi)
10. ↑  Isä ja poika pakkiparina − HPK-konkarin unelma toteutuu *Jatkoaika.com*.  11.3.2014. Jatkoaika r.y. Viitattu 12.3.2014.
11. ↑  Viinikkala, Hannu: HPK:n tunneliin jäi valo palaamaan *Jatkoaika.com*.  11.3.2014. Jatkoaika r.y. Viitattu 10.5.2021.
12. ↑  Eero Somervuori HPK:n riveihin, Tuulolalle kolmen vuoden jatko *Jatkoaika.com*.  16.6.2014. Jatkoaika r.y. Viitattu 12.3.2014.
13. ↑  Nuori HPK-puolustaja pitkään sivussa *Jatkoaika.com*.  16.6.2014. Jatkoaika r.y. Viitattu 12.3.2014.
14. ↑  Sportille runsaasti nuorta voimaa kokoonpanoon - Kalapudas ja Tuulola matkaavat Vaasaan *Jatkoaika.com*.  11.4.2017. Jatkoaika r.y. Viitattu 11.4.2017.
15. ↑  Elite Prospects - Sport *eliteprospects.com*. Everysport Media Group AB. Viitattu 29.9.2019. (englanniksi)
16. ↑  Elite Prospects - Liiga Stats 2017-2018 *eliteprospects.com*. Everysport Media Group AB. Viitattu 29.9.2019. (englanniksi)
17. ↑  Blackhawks agree to terms with Joni Tuulola *nhl.com/blackhawks*.  26.3.2018. Chicago Blackhawks. Viitattu 26.3.2018. (englanniksi)
18. ↑  Viljanen ja Westermarck täydentämään Sportin takalinjoja - Tuulola siirtyy AHL:ään *Jatkoaika.com*.  26.3.2018. Jatkoaika r.y. Viitattu 26.3.2018.
19. ↑  Seppä, Lassi: Nuorten maailmanmestari Joni Tuulola vahvistaa KooKoon alakertaa *Jatkoaika.com*.  1.9.2020. Jatkoaika r.y. Viitattu 1.9.2020.
20. ↑  Elite Prospects - KooKoo *eliteprospects.com*. Everysport Media Group AB. Viitattu 10.5.2021. (englanniksi)
21. ↑  Joukkue on julkaistu - tältä näyttää Tappara kaudella 2021-22! *tappara.fi*.  19.5.2021. Tamhockey Oy. Viitattu 27.5.2021.
22. ↑  Elite Prospects - Liiga Stats 2021-2022 *eliteprospects.com*. Everysport Media Group AB. Viitattu 2.7.2022. (englanniksi)
23. ↑  Elite Prospects - Champions HL Stats 2021-2022 *eliteprospects.com*. Everysport Media Group AB. Viitattu 2.7.2022. (englanniksi)
24. ↑  Perälä, Joni: Christian Heljanko ja Joni Tuulola jatkavat Tapparassa *Jatkoaika.com*.  29.4.2023. Jatkoaika r.y. Viitattu 24.7.2023.
25. ↑  Lahtinen, Matias: Joni Tuulola jatkaa ensi kaudella Tappara-puolustuksessa *Jatkoaika.com*.  24.2.2024. Jatkoaika r.y. Viitattu 24.2.2024.
26. ↑  Marko Tuulola *Elite Prospects*. Everysport Media Group AB.  (englanniksi)
27. ↑  Eetu Tuulola *Elite Prospects*. Everysport Media Group AB.  (englanniksi)
28. ↑  Lainesalo, Timo: Kaikilla on kivaa, kun peli kulkee *hameensanomat.fi*.  18.5.2016. Hämeen Sanomat Oy. Viitattu 6.4.2022.
29. ↑  Juuso Hietanen *Elite Prospects*. Everysport Media Group AB.  (englanniksi)
30. ↑  Meriläinen, Lauri: Erityinen numero 36 *Jatkoaika.com*.  19.9.2015. Jatkoaika r.y. Viitattu 20.9.2015.

Tappara – SM-liiga
1 Heikkinen |
4 Witkowski |
9 Matson |
11 Camper (**A**) |
13 Kemiläinen (**A**) |
14 Nykänen |
15 Somppi |
17 Halloran |
20 Keskinen |
22 Luoto |
23 Kohonen |
26 Kulonummi |
27 Tanus |
28 Leskinen |
30 Heljanko |
31 Rönni |
33 Vittasmäki (**A**) |
34 Randelin |
42 Rauhala (**C**) |
43 Ahlroth |
44 Juolevi |
50 Ekberg |
63 Tuulola |
70 Saari |
72 Kontiola |
73 Baptiste |
76 Levtchi |
78 Rautiainen |
86 Granath |
89 Tammela |
90 Liedes |
91 Puhakka |
95 Savinainen  

Valmentajat Grönborg – Juujärvi – Puistola – Karjalainen – Näykki – Haverinen – Konttinen